69 



siden en Tværfold mellem Haand og Underarm. Naar Bag- 

 lemmet drejes om langs Kroppens Side, naar Hælleddet til 

 Trommehinden eller til Øjet; naar Baglemmerne foldes sammen 

 vinkelret paa Kroppen, naar Hælene sammen. Tæernes Suge- 

 skiver noget mindre end Fingrenes ; Svømmehuden vel udviklet, 

 men dybt indskaaren; Knuderne under Taaleddene store; en 

 rund eller oval indre Fodrodsknude ; den ydre mangler eller 

 er ganske utydelig. En Fold langs den indre Rand af Fod- 

 roden. 



Oversiden fuldstændig glat, Bugen og Laarenes Underside 

 grynede. En Fold ovenover Trommehinden og en tværs over 

 Brystet. Rygsiden ensfarvet, stærkt grøn, men kan blive graa, 

 gulagtig, eller sortagtig, undertiden med mørkere Smaapletter; 

 Undersiden hvid; Inderfingeren og Indertaaen lysegule eller 

 rosenrøde. En graabrun eller sort Stribe, oventil kantet med 

 gult eller hvidt gaar fra Næseboret gennem Øjet og Tromme- 

 hinden langs Kroppens Side, med en kort opad og fortil rettet 

 Sidegren i Lysken; en mørk, lysbræmmet Tværstribe ovenfor 

 Gattet; en mørk, lysbræmmet Linie langs Ydersiden af Under- 

 arm og Yderfinger, Skinneben, Fodrod og Ydertaa; endelig en 

 hvid Stribe påa Overlæben, ned til Skulderen og derfra til Øjet, 

 omkredsende et særskilt grønt Felt. Iris gylden, men isprængt 

 med brunt, som undertiden helt dækker den gyldne Grund- 

 farve. Hannen har en stor, ydre, brun, gul eller grøn Kvække- 

 pose, som i udpustet Tilstand er meget større end Hovedet, 

 men i tom Tilstand falder sammen og danner Folder (Fig. 51). 

 Løvfrøen er kendt for den Lethed, hvormed den skifter Farve. 



Den er, hvad Kroplængden angaar, vor mindste Padde 

 (Maximallængde under 50 mm ). Den er dernæst den eneste, der 

 holder til paa Træer og Buske, hvor den ved sine Sugeskiver 

 kan holde sig fast paa Løvet; ved sin Farve-Lighed med dette 

 er den ypperlig beskyttet. Dens nydelige Ydre og tillidsfulde 

 Væsen, den Lethed, hvormed den trives i Fangenskab, fodret 

 med Fluer og Melorme, har gjort den til et yndet „Husdyr"; 

 særlig i Tyskland holdes den almindelig i Glas med Vand 

 paa Bunden og en lille Stige, som den kravler opad, naar 

 Vejret bliver godt, medens den trykker sig paa Bunden 

 mod daarligt Vejr. Noget helt paalideligt Barometer synes den 

 dog ikke at være, i hvert Fald ikke efter forskellige kold- 

 blodige Kritikeres Udsagn. 



